b"\n_START_ARTICLE_\nBiblioteca Reial de B\xc3\xa8lgica\n_START_SECTION_\nHist\xc3\xb2ria\n_START_PARAGRAPH_\nTroba el seu origen a la biblioteca personal dels ducs de Borgonya. A la mort de Felip III de Borgonya, l'any 1467, comptava ja amb uns nou cents volums. L'any 1559, Felip II de Castella li confereix el t\xc3\xadtol de \xc2\xabBiblioteca reial\xc2\xbb i obria al p\xc3\xbablic l'any 1772 per Carles Alexandre de Lorena, governador dels Pa\xc3\xafsos-Baixos austr\xc3\xadacs. _NEWLINE_Sota el r\xc3\xa8gim franc\xc3\xa8s, la Biblioteca, augmentaria els seus fons amb les fons confiscats a les institucions religioses de Brabant i es va atribuir a l'\xc2\xabescola central\xc2\xbb de Brussel\xc2\xb7les, continuaci\xc3\xb3 oficial de l'antiga Universitat de Lovaina i hereva de la seva biblioteca. A continuaci\xc3\xb3, l'any 1802, es radicaria a la ciutat de Brussel\xc2\xb7les. _NEWLINE_La Biblioteca reial de B\xc3\xa8lgica pr\xc3\xb2piament dita va ser fundada l'any 1837 i oberta al p\xc3\xbablic el 1839. L'any 1842, les antigues col\xc2\xb7leccions de la ciutat de Brussel\xc2\xb7les van ser adquirides per la nova Biblioteca Reial. La nova instituci\xc3\xb3 es va enriquir amb moltes col\xc2\xb7leccions privades en el decurs del segle\xc2\xa0xix, inclosos els fons Van Hulthem i F\xc3\xa9tis. De la mateixa manera, durant el segle\xc2\xa0xx, rep la biblioteca dels Arenberg i les col\xc2\xb7leccions de Jules Vandenpeereboom._NEWLINE_Els edificis actuals de la biblioteca van ser constru\xc3\xafts entre 1954 i 1969, al mateix temps que el conjunt arquitect\xc3\xb2nic format pel Mont des Arts del qual forma un dels costats._NEWLINE_Des de 1958, la Biblioteca reial de B\xc3\xa8lgica alberga als seus locals l'Arxiu i Museu de la Literatura (AML), el centre de documentaci\xc3\xb3 i investigaci\xc3\xb3 sobre el patrimoni literari, teatral i editorial de la B\xc3\xa8lgica franc\xc3\xb2fona.\n_START_SECTION_\nEls edificis\n_START_PARAGRAPH_\nEls edificis actuals que componen la Biblioteca Reial de B\xc3\xa8lgica van ser constru\xc3\xafts entre 1954 i 1969 sobre els pl\xc3\xa0nols dels arquitectes Maurice Houyoux, Roland Delers i Jacques Bellemans. La superf\xc3\xadcie terrestre \xc3\xa9s de 13 000 m\xc2\xb2, per\xc3\xb2 els seus m\xc3\xbaltiples nivells i s\xc3\xb2ls ofereixen una superf\xc3\xadcie \xc3\xbatil de 67 000 m\xc2\xb2. La construcci\xc3\xb3 va necessitar 28.000 metres c\xc3\xbabics de formig\xc3\xb3 armat i 3.000 tones d'acer i argiles.\n_START_SECTION_\nEl Gabinet dels manuscrits\n_START_PARAGRAPH_\nEl Gabinet dels manuscrits, un dels m\xc3\xa9s importants al m\xc3\xb3n, compta aproximadament 35\xc2\xa0000 manuscrits, dels quals 4\xc2\xa0500 codex medievals. Te l'origen en la biblioteca de Felip III de Borgonya i de la Biblioteca dels ducs de Borgonya, a partir de la qual va ser creada la Biblioteca reial. Una part de la col\xc2\xb7lecci\xc3\xb3 es va perdre durant el foc al Palau de Coudenberg i una altra va ser robada pels Francesos en el moment de l'ocupaci\xc3\xb3 francesa. Entre els aproximadament mil manuscrits preciosos que comptava la Biblioteca dels ducs de Borgonya a la mort de Carles I de Borgonya, al voltant de 300 encara es conserven al Gabinet de manuscrits._NEWLINE_Els manuscrits preciosos es conserven en diverses caixes de seguretat contra incendis i nom\xc3\xa9s es pot consultar despr\xc3\xa9s d'haver rebut una resposta positiva a una petici\xc3\xb3 per escrit.\n_START_SECTION_\nEls gabinets d'escriptors\n_START_PARAGRAPH_\nLa Biblioteca reial ha reconstru\xc3\xaft els gabinets de treball de diversos escriptors, posant-hi els mobles d'aquests a un escenari amb decoraci\xc3\xb3 de l'\xc3\xa8poca. Podem aix\xc3\xad veure el gabinet de treball de Michel de Ghelderode, d'\xc3\x89mile Verhaeren i de Max Elskamp. Aquest \xc3\xbaltim decorat amb mobles creats per Henry van de Velde. Aquest gabinet de Max Elskamp, contr\xc3\xa0riament als altres dos, no reconstrueix la decoraci\xc3\xb3 familiar del poeta, sin\xc3\xb3 que es compon d'objectes i mobles que mai no li van pert\xc3\xa0nyer, tot i que evoquen els vincles que tenia amb alguns creadors. Aquest gabinet \xe2\x80\x94\xc2\xa0molt allunyat de la ment de Max Elskamp, es descriu com un lloc curi\xc3\xb3s, ple d'una barreja de diversos objectes art\xc3\xadstics: estampes, mobles curiosos, objectes de mec\xc3\xa0nica. Pel que fa als mobles, s\xc3\xb3n els de \xc3\x89douard van Dievoet (1875-1961), doctor en dret, de vint-i-quatre anys i futur director a la Companyia internacional dels vagons-llits, hi havia ordenat l'any 1900 a Henry van de Velde que ja havia il\xc2\xb7lustrat el 1895 a petici\xc3\xb3 d'ell, l'almanac del cercle d'estudiants liberals de la Universitat de Gant.\n_START_SECTION_\nEl gabinet de les monedes i medalles\n_START_PARAGRAPH_\nEl gabinet de les medalles es va enriquir l'any 1899 amb la col\xc2\xb7lecci\xc3\xb3 privada de Alb\xc3\xa9ric del Chastel, que cont\xc3\xa9 821 monedes antigues, principalment gregues (304) i romanes (509).\n_START_SECTION_\nLa biblioteca digital\n_START_PARAGRAPH_\nLa Biblioteca reial de B\xc3\xa8lgica ha posat en marxa una biblioteca digital nomenada Belgique en juliol 2009.La digitalitzaci\xc3\xb3 i disponibilitat de documents a Internet es refereix principalment als fons de les col\xc2\xb7leccions m\xc3\xa9s antigues de la instituci\xc3\xb3, les obres relatives a B\xc3\xa8lgica i la seva hist\xc3\xb2ria (Belgicana), aix\xc3\xad com les peces especialment fr\xc3\xa0gils i precioses.  _NEWLINE_La Biblioteca Reial tamb\xc3\xa9 ha fet licitacions per a la digitalitzaci\xc3\xb3 dels principals diaris del pa\xc3\xads, que es podran cercar amb la recerca a text complet, aix\xc3\xad com per a documents de sonors. Els recursos de B\xc3\xa8lgica s\xc3\xb3n igualment disponibles a Europeana."